MIHALCA+CLAUDIA-VIORELIA+-+portofoliu

=**Mihalca Claudia-Viorelia - portofoliu**=


 * Asemănarea triunghiurilor **

 În acest capitol elevii vor învăţa: cum se poate împărţi un segment în părţi proporţionale cu mai multe segmente date, cum se poate determina proporţionalitatea a patru segmente, afirmaţia teoremei lui Thales şi proprietăţile ce derivă din ea, teorema fundamentală a asemănării şi criteriile de asemănare a două triunghiuri, vor fi capabili să decidă dacă două triunghiuri sunt asemenea sau nu, vor avea la dispoziţie metode de rezolvare pentru anumite tipuri de probleme practice. Prin activităţile desfăşurate pe parcursul unităţii de învăţare elevii vor lucra în echipe, vor cunoaşte aplicabilitatea cunoştinţelor teoretice în viaţa cotidiană, vor utiliza facilităţile TIC pentru a-şi dezvolta competenţele necesare secolului XXI.


 * Întrebare esenţială **

Cum a luat naştere geometria?

**Întrebările unitatăţii de învăţare**

Care sunt aplicaţiile practice ale Teoremei lui Thales? Cum putem utiliza teorema fundamentală a asemănării pentru a rezolva probleme practice?


 * Întrebări de conţinut **

Ce sunt segmentele proporţionale? Ce afirmă teorema lui Thales? Cum recunoaştem tipul de probleme în care putem aplica teorema lui Thales? Ce este linia mijlocie în triunghi? Ce proprietăţi are linia mijlocie? Cum definiţi linia mijlocie în trapez? Ce proprietăţi are linia mijlocie a unui trapez? Ce afirmă teorema fundamentală a asemănării? Cum recunoaştem două triunghiuri asemenea? Care sunt metodele de demonstrare a paralelismului a două drepte?